**ХАТЫҤ**

*А.И. Софронов*

Күлүгэ көстүбэт

Күөх халлаан анныгар   
Көччүйэн үүммүт,   
Сандаҕалаах күн саргытынан  
Саатаан салааламмыт,

Араҕас төбөлөөх

Алтан оту

Анныгар анньынан,   
Хонуу хонноҕор,

Сыһыы кытыытыгар,   
Нарын диэн лабыкчатын   
Намылыччы үүннэрэн,   
Тэтэркэй диэн сэбирдэҕин   
Тилэри тэнитэн,

Күөх сэбирдэҕинэн

Күөйэ күрүөлэнэн,   
Хайдыбат диэн бэйэлээх

Хатырыгынан .хаххаланан,   
Хатыҥ- мас барахсан.   
Сэбирдэҕин ситэрэн,

Лабыкчатын сарбатан,

Сатыы булгунньах курдук сарбайан,   
Босхо булгунньах курдух бойбойон,   
Күөҕүнэн көрүлүү,   
Сэбирдэҕинэн тэлибирии турара,   
Сэгэртэйим сыыһа,

Сэргэхэйин эриэхсит...

Хантан да кэлбит

Халлаан көтөрө,

Хайгыы көрөн,

Хатана түhэн,

Ыраас дойдуга

Ымыылаах ырыатын

Ыксала суох олорон

Ыллаан aahapa ...

*1920 с,*